
1. Жамиятнинг мақсади (резюме):

    Ўзбекистон Республикаси Андижон вилояти Андижон шахридаги «ANDIJONYOGMOY»  акциядорлик жамияти бугунги кунда халк хўжалиги учун зарур бўлган рафинацияланган пахта ёғи, шрот, шелуха, ҳамда хўжалик совуни,  хом ёғ кислоталари, чорвачилик ва қишлоқ хўжалиги маҳсулотлари ишлаб чиқариш фаолияти билан шуғулланиб келмокда.

  "Andijonyog'moy" А.Ж. ўзининг сифатли ва рақобатбардош маҳсулотлар ишлаб чиқариши билан республикада озиқ-овқат саноати корхоналари    ўртасида биринчилар қаторидан ўрин олган.
  Жамиятда 2015-2016 йиллар давомида «ISО 9001:2000 Сифат менеджменти» системаси тадбиқ қилинди. “Andijonyog'moy” А.Ж.и 2015 йил  апрел ойида ISО 9001:2000 сертификати билан тақдирланди.

  Ўзбекистон Республикаси Президенти ва Вазирлар Маҳкамасининг  «Узпахтаёг» акциядорлик жамиятларини ривожлантириш юзасидан чиқарган фармон ва қабул килинган қарорларига асосан жамиятимизга инвестиция жалб қилиниб, қатор ускуналарни модернизация қилиш, технологик қайта жиҳозлашлар амалга оширилди. Жумладан, Форпресс цехига NYB-40 русумли вертикал узулуксиз фильтирлаш усукунси ва ёгни совутиш ускунаси, Тайёрлов цехига 2 дона дискли ёрмалагич (дисковый шелушитлеь), Экстракция цехига 2 дона дефлегматор, 1дона горизантал конденсатор F-150 м2 урнатилди. Пахта чигитини транспортлардан тўкиш ускуналари модернизация қилинди. Шунингдек, қатор цехларда реконструкция ишлари олиб борилиб иш жойларида меҳнат қилиш ва техника  хавфсизлиги шароитлари яхшиланди. 

   Ҳозирда жамиятнинг иқтисодий салоҳияти жадал ривожланиб бормокда. Жамиятнинг 2014-2017 йиллар молиявий–иқтисодий фаолиятида эришилган ютуқлари натижасида янги лойиҳалар амалга оширилиб, ишчи- хизматчилар моддий ва ижтимоий қўллаб қувватланмокда, жамоат ташкилотлари, жамиятларга, Андижон шаҳрини ободонлаштиришга молиявий ёрдам кўрсатилмоқда. 

 2. Жамият тўғрисида маълумот:
              Корхонанинг банк  реквизитлари:

«ANDIJONYOGMOY»А.Ж. нинг ҳисоб рақами «Трастбанк» нинг Андижон бўлимида  очилган:                       Х/Р 20210000900545756001

                                                            МФО 01074

                                                           Инн 200240131

      ОКЭД 10410  

 Жамиятнинг тўлиқ ва қисқа номи: «ANDIJONYOGMOY» акциядорлик  жамияти, ёки  «ANDIJONYOGMOY» А.Ж.

 Жамиятнинг юридик  мақоми: акциядорлик жамияти.

Корхона  манзили: «ANDIJONYOGMOY» А.Ж.  Андижон вилояти Андижон  шахри  А.Фитрат кўчаси 14-уйда жойлашган.

          Телефон: (8 374) 223-11-63
          Факс:       (8 374)  223-11-83 

           E-mail:    andyogmoy@inbox.ru 

        Жамият: «Узпахтаёг» акциядорлик жамияти таркибига киради.

       Уюшманинг манзили: Ўзбекистон Республикаси Тошкент шахри, Нукус кўчаси, 73   
«ANDIJONYOGMOY» А.Ж. бош директори вазифасини бажарувчи: Юсупов Сойиб Қўчқарович 1966 йил 19 июлда Андижон туманида туғилган.  

Жамият бош ҳисобчиси: Рахмонов Азизбек 1983 йил 26 июнда Шахрихон туманида туғилган.

Жамиятнинг мақоми - акциядорлик жамияти.
 

Корхонанинг мол-мулклари Устав фондига тўланган бадаллардан, корхона хўжалик фаолиятини юритиш натижасида ишлаб чиқарилган маҳсулотлардан, олинган даромадлардан, шунингдек, Ўзбекистон Республикасининг қонунчилиги йўл қўядиган асосларга мувофиқ бўлинган бошқа мол-мулклардан ташкил топган. Корхона ўзининг хўжалик фаолияти натижасида оладиган фойда амалдаги қонунчиликка биноан солиқлар тўлангандан кейин корхона тасарруфида қолади ва ундан амалдаги қонунларга, ушбу Уставга мувофиқ корхонанинг фондларини вужудга келтиришда фойдаланилади.



"Андижонёгмой" А.Ж. ижроия органи таркиби:

 1. Юсупов С.Қ.      
жамиятнинг ижроия органи бош директори вазифасини вақтинча бажарувчи, бошқарув аъзоси.
 2. Жураев О.                 жамиятнинг ишлаб чиқариш бўйича директори вазифасини вақтинча бажарувчи, бошқарув аъзоси.
   3. Расулов А. А             жамиятнинг бош механиги, бошқарув аъзоси. 

4.  Хужахмедов И.Х     жамиятнинг бош энергетиги,  бошқарув аъзоси.                                

5. Рахмонов.А.А    жамиятнинг бош хисобчиси уринбосари, бошқарув                                                                     



аъзоси.   
6.  Юлдашев.М.Х             Бозор ва талабни урганиш, стратегик   режалаштиришбўлими бошлиғи, бошқарув аъзоси. 
7. Буважонов А.Т        жамият  бош технологи, бошқарув аъзоси.
        Жамият ўз фаолиятини юргизиш баробарида 100 дан зиёд турли жамият, ташкилот ва корхоналар билан ҳамкорлик олиб боради. 

 
«ANDIJONYOGMOY» А.Ж.и Республикамиз мустақилликка эришгандан сўнг молиявий-иқтисодий жиҳатдан ривожланиб, юксалиб бормоқда. Бунинг баробарида ишлаб чиқариш соҳаларини кенгайтириб, янги иш ўринлари ташкил қилиб келмоқда.

Жамиятнинг молиявий ва иқтисодий кўрсаткичлари ўсиши ҳам кузатилмоқда. Бу 2014-2017 йиллар молиявий кўрсаткичларида ўз аксини топган. 

3. Жамият стратегияси 
(ташкил қилиш асослари ва шарт шароитлари).

        "Андижон ёг-мой"  акциядорлик жамияти Адлия  бошкармасининг  1995-йил 6-январдан белгиланган 231-сонли гувохномасига муофик жамият хукукий шахс сифатида давлат руйхатига олинган мулкий хукукини тасдикловчи               749 - сонли давлат ордери 1994- йил 30-ноябрда белгиланган. Кимматли когозлар бозори фаолиятини мувофиклаштириш ва назорат килиш марказининг Андижон вилоят бошкармасининг 2016 йил 2-июлдаги  В0151-10 сонли эмиссияси кайта руйхатдан утказилган ва акциялар таксимоти куйидагича белгиланган :

                               Низом жамгармаси         1 833 238 минг сум

                               Акциялар сони                      416 645 дона

                               Имтиёзли акциялар                  9 159 дона

                               Оддий акциялар сони           407 486 дона

Шундан :                

                               Жисмоний шахсларда          155 193 дона

                               Мехнат жамоасида                13 854 дона

                               Давлат  улуши                     243 163 дона

                               Хукукий шахсларда               4 435 дона

1-дона акциянинг наминал киймати 4 400 сумдан.

4. Жамият ишлаб чиқарадиган ёки кўрсатадиган хизматлар бўйича:

Корхонани асосий фаолияти қилиб қуйидагилар белгиланган:

=рафинацияланган пахта мойи, ҳамда бошқа озиқ-овқат ва ёғ-мой маҳсулотларини ишлаб чиқаришни ташкил қилиш ва чиқариш;
=ювиш воситалари, шу жумладан, хўжалик совуни ва бошқа техникавий маҳсулотларини ишлаб чиқариш;
= қишлок хўжалиги, чорвачилик, паррандачилик маҳсулотлари сотиб олиш, сотиш:

= қонунда белгиланган тартибда чет давлатлар ва МДХ давлатлари билан шартномалар асосида ўзаро ҳамкорликда савдо, тижорат ишларини юритиш;
= фаолиятни амалдаги қонунларда таъқиқланмаган бошқа турлари билан   шуғулланиш;
Жамиятда юқорида кўрсатилган вазифаларни амалга ошириш  учун барча шарт-шароитлар яратилган. 

Маркетинг  Бозори ва концепцияси:
«ANDIJONYOGMOY»  акциядорлик жамияти учун хом-ашё Вилоят пахта тозалаш ҳиссадорлик жамиятларида пахта тозалаш, қайта ишлашдан олинган техник чигит ҳисобланади. Шунингдек,  фермер хўжаликлари томонидан етиштирилган, ҳамда республика ташқарисидан олиб келинган кунгабоқар ва соя донини хам қайта ишлаш имкониятига эга.
Техник пахта чигитини қайта ишлашдан пахта мойи, шрот, шелуха ва саопсток олинади. Қайта ишлашдан олинган соапстокдан хом ёг кислоталари ишлаб чиқарилади. Хом ёг килоталари кайта ишланиши натижасида дистирланган ёғ кислоталари ишлаб чиқарилади. Дистирланган ёғ кислоталари  хўжалик совуни учун хом-ашё  сифатида ишлатилади.
  Жамият томонидан ишлаб чиқариладиган барча маҳсулотлар товар хом –ашё биржаси орқали белгиланган тартиб асосида Республикамизнинг барча вилоятларига сотилади, шунингдек, хўжалик совуни хорижга хам экспорт килиш режалаштирилмоқда. 
  Маълумки, ҳозирги бозор иқтисодиётига ўтиш шароитида Республикамизда  аҳолининг турмуш даражасини яхшилаш, уларга кенг имкониятлар яратиш давр талаби бўлиб бормоқда. « ANDIJONYOGMOY » А.Ж. айнан давр талабига мос ва бозор шароитини ўрганган ҳолда ишлаб чиқариш таннархини арзонлатиш, маҳсулот сифатини янада яхшилаш ва янги ишлаб чиқаришларни ташкил қилишни ўз зиммасига олган. Жамият бу борада кўпгина ишларни амалга оширишни режалаштирмоқда. Ишсиз ёшларни иш билан таъминлаш, истеъмолчиларни юқори сифатли, жаҳон талабларига жавоб берадиган маҳсулот ишлаб чиқаришга бўлган талабини қондириш, замонавий ишлаб чиқариш соҳасини ривожлантириш, замонавий технологиялар билан жиҳозланган ҳолда сифатли ва арзон маҳсулот ишлаб чиқариш асосий мақсад қилиб олинган. 

    Жамиятда ишлаб чиқариладиган маҳсулотларнинг бошқа маҳсулот ишлаб чиқарувчи ташкилотларда ишлаб чиқариладиган маҳсулотлар сифатига  қараганда ўзининг сифат даражаси юқорилиги билан ажралиб туради. Жамиятнинг жойлашган манзили, замонавий иш унуми анча юқори бўлган ускуналар  ёрдамида ишлаб чиқаришни  самарали йўлга қўйиш орқали корхона фаолиятини  ривожлантиришда  алоҳида ўрин тутади. Мавжуд ишлаб чиқариш потенциалини мавжудлиги, малакали ишчи ходимларнинг етарлилиги, мижозларнинг минтақада мавжудлиги ишлаб чиқарилаётган маҳсулот  таннархини нисбатан арзон бўлишини таъминлайди, бу эса ўз навбатида олинадиган даромаднинг юқори бўлишига олиб келади. 

Маркетинг концепцияси 
Ҳозирда ёғ-мой ва озиқ-овқат саноати корхоналари жуда қаттиқ рақобат асосида янги бозор талаблари шароитида ривожланмоқда. Улар ўз олдиларига мавжуд муаммоларни ечиш ва янги ғояларни амалга оширишни мақсад қилиб қўймоқдалар, бу ҳам бўлса ички ва ташқи бозорда корхонани тўғри ривожланиш стратегиясини топиш ва танлаш, уни самарали ва барқарор ривожланиши учун бозорда ўзининг муҳим ўрнига эга бўлишни таъминлашдан иборат. 


Бозор шароитида корхонани тўғри ривожланиш йўлини танлашда маркетинг муҳим аҳамиятга эга. Ҳозирги кунда кўпчилик маҳаллий корхоналар бирон-бир маҳсулот ишлаб чиқаришдан олдин истеъмол бозорида қандай қилиб ўз ўрнини эгаллаш ҳақида ўйлашлари лозим. Шу сабабли улар учун маркетинг усулларидан самарали фойдаланиш учун ўзлари ишлаётган бозорни чуқур ўрганишлари зарур. 


Бозорни ўрганиш ва тадбиркорларни илғор тажрибалари шуни кўрсатмоқдаки, ишлаб чиқаришни ташкил қилишда ҳамма вақт бозор конъюктурасини ўрганиб бориш зарур. Жамият ташкилотчилари қуйидаги тадбирларни амалга оширишни режалаштирганлар:


*Ишлаб чиқариладиган маҳсулот  самарадорлигини таҳлил қилиш ва уни мижоз томонидан қўйилган талабларни бажариш бўйича маълумотларни тўплаш ва шу орқали маҳсулот ва хизматни бевосита ўтказишга эришиш.  


*ҳамкорлар излаш ва шартномалар тузиш эвазига хизмат кўрсатиш ва маҳсулот ишлаб чиқариш структурасини ўрганиш.

Бозор имкониятлари. 

Андижон Вилояти Ўзбекистон Республикасининг Фаргона водийсининг шаркий кисмида жойлашган. Ер майдони 4.2 минг кВ.км ни ташкил этади ва Ўзбекистон худудининг 1,0 фоизини эгаллайди. Ташкил топган санаси 1941 йил 6 мартда

Вилоят аҳолиси 2 756 минг киши,
 
Аҳолининг 52.72 фоизи шахарда, 47,28 фоизи қишлоқларда яшайди.


Андижон Вилояти маъмурий худудий тузилиши бўйича 14 та туман ва Андижон шахрига ажратилади. 
Булар ўз навбатида: 95 қишлоқ фуқаролар йиғини, 536 аҳоли пунктлари,  3 та шаҳар ва 12 та  шаҳар типидаги шаҳарчаларга бўлинади. 

Вилоятда ҳозирги кунда 45 та йирик саноат корхоналари фаолият кўрсатаётган бўлиб, шундан 5 таси енгил саноат корхоналаридир.

Вилоятда асосан аграр соҳа ривожланган бўлиб, йилига 200-250 минг тонна пахта хом-ашёси етиштирилади яъни, республикада етиштирилаётган пахта хом-ашёсининг 7-8 фоизини ташкил қилади. 

Сўнгги йилларда вилоятда енгил саноат ва озиқ-овқат маҳсулотлари ишлаб чиқариш саноати жадал ривожланмокда. 

Бозор имкониятлари ушбу кўрсаткичлардан келиб чиққан ҳолда аниқланди. 


Вилоятда ушбу хизматларга бўлган талаб жуда катта бўлиб, ушбу хизматни  йўлга қўйиш вилоятдаги потенциал истеъмолчиларни, ҳамда ундан ташқаридаги мижозларга мўлжалланган бўлиб, уни ўтказиш имкониятлари мавжуд.

Жамиятнинг бозорда ўз ўрни.

Жамият Вилоятда ўсимлик мойи,  шрот, шелуха ва хўжалик совуни ишлаб чиқарувчи ягона корхона бўлиб,  ушбу соҳа бўйича республикада ўзининг нуфузли ўрнига эга.  Бошқа турдош корхоналардан фарқли равишда хизмат кўрсатишда нархларни арзонлаштириб, сифатини  яхшилаш эвазига ўзининг доимий равишдаги мижозларига эга бўлишни ва бозорда ўз ўрнини доимий сақлаш учун ҳар доим ҳаракат қилиб келмоқда. 
Жамият томонидан ишлаб чиқарилаётган асосий маҳсулотлар юқори ликвидлилиги ва сифатлилиги билан ажралиб туради. Ҳозирги бозор иқтисодиёти даврида мой маҳсулотларига талаб юқори бўлиши билан бир қаторда хорижий ишлаб чиқарувчилар томонидан республика бозорларини мой маҳсулотлари билан тўлдириш ошиб бормоқда. Шу сабабли жамият ишлаб чиқарилган мой маҳсулотларини яна қайта ишлаш ҳисобига янги маҳсулотлар турини кўпайтириш, қўшимча соҳаларни ривожлантиришга астойдил ҳаракат қилмоқда.
5. Моддий ресурслар.

Жамият томонидан 2017 йилда белгиланган ишлаб чиқаришни йўлга қўйишда 38,1 млрд. сўмлик хом-ашё ва материаллар сотиб олиш  режалаштирилди. 
Жамиятда асосий хом-ашё  бу техник пахта чигитидир, техник пахта чигити «Андижонпахтасаноат» А.Ж.га қарашли пахта тозалаш корхоналаридан  шартномалар асосида сотиб олиб келтирилади.

Хужалик совуни ишлаб чикариш учун ишлатиладиган техник саломас хом-ашёсининг асосий қисми турдош корхоналардан яъни 1153 тонна техник сломас сотиб олиш режалаштирилди.

Ишлаб чиқариладиган, сотиб олинадиган хом-ашёларнинг барчаси стандарт талаблари асосида қабул қилинади. Жамиятда хом-ашёларни қабул қилиш бўйича лабораториялар фаолият кўрсатмоқда. Шунингдек, материаллар товар хом-ашё биржаси орқали  сотиб олинмоқда.
 
Жамиятда 2018 йилги Бизнес-режа лойиҳасига биноан таьминот бўлими томонидан 480,8 тонна каустик ишқори, 5 тонна кальций ишқори, 143,8 тонна сульфат кислотаси, 277,8 тонна экстрабензин, 60,9 тонна оқартув тупроғи,  2615 п/м фильтробелтинг, 177 минг дона гофрокаробка,  5850 минг дона капсула ва бошқа шунга ўхшаш  хом-ашё ва бутловчи материаллар етказиб бериш зарур бўлади.

2018 йилда ишлаб чиқаришни меьёрий талабларда хом-ашё ва бутловчи материаллар билан таьминлаш учун жамиятга  13.6 млрд. сўм маблағ керак бўлади.

  2018 йилнинг Бизнес-режасида белгиланган ишлаб чиқариш харажатларини камайтириш мақсадида корхонанинг таьминот ва маркетинг бўлимлари ишлаб чиқаришни арзон хом-ашё, бутловчи материаллар билан таьминлашлари керак, бунинг учун  ички ва ташқи бозорларни, хом-ашё  ва бутловчи материаллар етказиб берувчиларни яхшилаб ўрганиш  ва тендер асосида сотиб олишни йўлга қўйиш  борасида иш олиб боришлари зарур. 

 Бундан ташқари жамиятнинг барча цех ва бўлимларида ишланадиган хом-ашёни табиий йўқотишларда белгиланган меъёрларига қатъий риоя қилиш, бу йўқотишларни имкон даражада камайтиришлари  бўйича аниқ чора-тадбирлар ишлаб чиқилиб, амалда бажаришлари лозим.

 «Андижонёғмой» акциядолик жамияти фаолиятида таьминот ва маркетинг бўлимлари корхонани  хом-ашё ва материаллар билан таьминлашда асосий ўринни эгаллайди.

Корхонанинг ижроия органи барча таьминот ишлари бўйича шуғулланадиган раҳбар ва ходимларнинг ҳисоботларини мунтазам равишда ўз йиғилишларида тинглаб боришлари керак.

Энергия ресурслари билан таъминлаш:
Жамиятда энергия ресурслари билан доимо ва узлуксиз таъминлаши бўйича барча узатувчи тармоқлар тўлиқ ўрнатилган. 

2018 йилнинг Бизнес-режасида ишлаб чиқариш, ёрдамчи цехлар ва бўлимлар учун жами иссиклик энергиясидан 31984 Гкал, электр энергиясидан        4 632 минг кВт/ соат ва сувдан  380 300 м3, 5 497минг м3 газ талаб қилинади. 
6. Жамиятнинг жойлашган жойи.
«ANDIJONYOGMOY» А.Ж. Ўзбекистон Республикасининг шарқий қисмидаги Андижон вилояти маркази Андижон шахри Саноатчилар худудида жойлашган. У Республикамизнинг  марказидан 365 км узоқликда, Андижон шахри марказидан 2 км, темир йўл тармоғидан 300 метр ва вилоят автомагистрал йўлининг ёнида жойлашган. 
Жамиятга асосий хом-ашё туманларда жойлашган пахта тозалаш корхоналаридан ташиб келтирилади. Пахта тозалаш корхоналари билан жамият ўртасидаги масофа ўрта ҳисобда 30-35 км.ни ташкил қилади. Шунингдек, вилоят аҳолисига сотиладиган ўсимлик ёғи, шрот, шелуха ва хўжалик совуни сотиб олувчи улгуржи корхоналар ҳам худди шу узоқликдаги масофада жойлашган. 
Жамиятда ишчи-хизматчиларнинг дам олишлари ва хордиқ чиқаришлари учун  ижтимоий инфратузилмалар мавжуд бўлиб фаолият кўрсатиб келмокда. Жумладан, болалар ўйингоҳи, ёпиқ спорт мажмуаси ва янги қурилаётган минифутбол, теннис корти майдончалари шулар сирасига киради.

Жамият томонидан ишлаб чиқариладиган маҳсулотларнинг  экология, атроф-муҳитга зарарли таъсири йўқ. Экология, атроф-муҳитга муҳофаза қилиш бўйича чораклар кесимида чора-тадбирлар ишлаб чиқилган.
7. Ишлаб чиқариш ва технология
«ANDIJONYOGMOY»А.Ж. 1907 йил 16 ноябрда ишга туширилган бўлиб, дастлаб  унинг  таркибида чигит хўжалиги, чигит тозалаш бўлими,  тайёрлов, мой-жувоз, ёғ оқлаш, экстракция цехлари ва шрот сақлашга  мўлжалланган элеватор омбори фаолият кўрсата бошлаган.  Корхонани лойиҳа қуввати суткасига  50 тонна техник пахта чигитини қайта ишлашга эга эди.

1909 йилга келиб  корхонани иккинчи навбати  хўжалик совуни ишлаб чиқариш цехи ишга туширилди.  
Бугунги кунда “Андижонёгмой” акциядорлик жамияти лойиха куввати буйича суткасига куйидаги; 400 тонна техник  пахта чигитини кайта ишлаб  66 тонна рафинацияланган мой, 40 тонна ПЭТ идишларга қадоқланган мой, 40 тонна хўжалик совуни, ишлаб чиқариш линияларига эга.  
Қайта ишлаш учун асосий хом-ашё техник пахта чигити ҳисобланади.  Корхонага келтирилган техник пахта чигитидан хом-ашё лабораторияси назоратчиси  наъмуналар олинганидан  кейин электрон автомобил тарозилар орқали ўлчаниб махсус автомобил ағдаргичларда тушириб олинади.  Лаборатория томонидан олинган тезкор тахлил натижасига кўра сифати буйича  омборга  қабул қилинади.  Кейинчалик  “Норма-ТН” русумли дозатор-электрон тарозиларда ўлчаниб чигит тозалаш бўлимида ўрнатилган 3 та УСМ механизмида бегона хас-чўплардан ва бошқа чиқиндилардан тозаланиб тайёрлов бўлимига узатилади.

Тайёрлов бўлимида тозаланган техник пахта чигити пўстлоғидан ажратилади. Чигит дастлаб 2 маротаба махсус дискли шелушителларда (хароз) ларда чақилади, кейинчалик аралашма сепараторларда ядро ва шелухага ажратилади. Шелуха чорва молларига озуқа сифатида махсус омборга электрон тарози орқали жўнатилади. Ядро ВС-5 русумли вальцовкаларда янчилиб мятка ҳолатига келтирилиб мойжувоз цехига узатилади.  Мойжувоз цехида дастлаб буғ ва  сув ёрдамида қиздирилиб, буғлатилиб “мезга” ҳосил қилинади. “Мезга” олти чанли жаровня (козон)ларда технологик регламентда белгиланган тартибда режим асосида қовурилиб, кейинчалик мой прессларда  сиқилади ва пресс  мойи ҳосил қилинади. Пресслардан чиққан  кунжара экстракция цехига узатилади. Ишлаб чиқариладиган пахта мойининг 70 фоизга яқини мойжувоз цехидан олинади. Пресс мойи аввал совутилади сўнгра махсус фуза танкерларда тиндирилиб фузадан (майда кунжара заррачаларидан) механик усулда кейинчалик фильтр прессларда тозаланади.  Тозаланган пресс мойи рафинация қилиш учун рафинациялаш цехига етказиб  берилади.

          Экстракция цехида 2 ярусли карусел экстракторларда эритувчи модда-экстрабензин билан ювилиб, мой ва бензин аралашмаси ҳамда шрот ҳосил қилинади.

        Мой ва бензин аралашмаси (мисцелла) 3 босқичли дистиляция аппаратларида  қайта ишланиб, бензин ва ёғ ажратиб олинади. Ҳосил бўлган экстракция мойи фильтрлаш, ювиш ва қуритиш учун мойни рафинациялаш цехига узатилади. Экстрактордан чиққан бензинли шрот тостерларда бензиндан халос қилинади. Таркибида қолдиқ бензин миқдори технологик регламентда белгиланган меъёрда бўлган шрот винтли конвейер оркали электрон тарозида тортилиб омборга жўнатилади.

          Мойни рафинациялаш цехида пресс мойи рафинация қилинади. Аҳоли истеъмоли учун  ишлаб чиқариладиган мойлар цехда ўрнатилган Д-5 русумли дезодараторларда дезодорация қилинади, яъни хидсизлантирилади. Технологик жараёнда ҳосил бўладиган соапсток қайта ишлаш учун юборилади. 
Рафинацияланган ва хидсизлантирилган мойлар мой сақлаш хўжалигига топширилади.

         Мой сақлаш хўжалигидан мой қадоқлаш цехига аҳоли истеъмоли учун фақат рафинацияланган пресс мойи ва дезодорация қилинган мой етказиб берилади. 

Ишлаб чиқариш ва хизмат кўрсатиш ходимларини ўқитиш.

       Жамият томонидан ҳар йили ишчи - ходимлар малакасини ошириш бўйича жамиятнинг ўзида ва ўқув марказларида ўқиш ўтказилади. 2018 йилда ишлаб чиқариш ва хизмат кўрсатиш ходимларидан 50 нафарини малакасини ошириш бўйича ўқитиш учун 15 млн. сўм сарфлаш режалаштирилди.
Маҳсулотларнинг халкаро стандартларга мувофиқлиги.

«Андижонёг-мой» А.Ж.нинг бугунги кундаги муҳим вазифалари корхонани самарали фаолият юритиши. Юқори сифатли маҳсулот ишлаб чиқариш орқали истеъмолчиларни  талаблари ва эҳтиёжларини тўлиқ қондириш, шунингдек, маҳсулотларни халкаро стандартларга мувофиқлигидир. Ишлаб чиқарилаётган маҳсулотларни ИСО 9001-2008 халкаро стандарт талабларига мувофиқ бўлган сифатни бошқариш тизимларини натижавийлигини доимий ошириш ҳисобланади. 

Ушбу мақсадларга эришиш мақсадида «Анедижонёг-мой» А.Ж. рахбарияти сифат соҳасида қуйидаги масалаларни ҳал қилиш учун мажбуриятларни ўз зиммасига олади:
- ISO 9001:2008 ва ISO 22000:2005 стандарти талабларига мувофиқ сифатни бошқариш тизимларини фаолиятини таъминлаш;

- истеъмолчиларда маҳсулотимиз сифатига ишончни шакллантириш ва ишлаб чиқаришни барча босқичларида маҳсулот сифати учун ходимларни жавобгарлигини ошириш;

- турдош корхоналар орасида етакчи ўринларни эгаллаб туриш;

- махсулот сифатини доимо яхшилаш;

-технологияларни, технологик жараёнлар усуллари ва назорат воситаларини мукаммаллаштириш, янги маҳсулот турларини ишлаб чиқаришни ўзлаштириш;
- ходимларни малакасини талаб қилинадиган даражада шакллантириш;

- қулай инфратузилма ва иш муҳитини яратиш ва ишчи ҳолатда ушлаш;

-таъминотчилар, шериклар, акционерлар ва бошқа томонлар билан ўзаро алоқани яхшилаш.

Жамият раҳбарияти корхонани барча зарур ресурслар билан таъминлаши, шунингдек, моддий ва маънавий рағбатлантириш орқали ходимларни қаноатланишини ошириш учун шароитларни яратиш мажбуриятларини олади.

Ушбу Сиёсат ўзгараётган бозор шароити талабларига мувофиқликка ҳар уч йилда даврий таҳлил қилинади.

Ишлаб чиқариладиган маҳсулотлар таннархини пасайтириш. 
Вазирлар Махкамасининг «Саноатда ишлаб чиқариш харажатларини қисқартириш ва маҳсулот таннархини пасайтиришга доир қўшимча чора–тадбирлар тўғрисида»ги 8-сонли қарорга мувофиқ жамиятда маҳсулот таннархини қисқартириш бўйича чора-тадбирлар ишлаб чиқилиб, 2018 йилда корхонада харажатларни камайтириш, истеъмолчиларнинг талаб ва эҳтиёжларини тўла қондириш,  кўп миқдорда юқори сифатли маҳсулотлар ишлаб чиқариш, шу билан бирга юқори даражада фойда олиш кўзда тутилган.

Бунинг учун жамиятда қуйидаги ишлар амалга оширилиши белгиланган:

- техник жараёнларни оптималлаштириш, модернизация қилиш ва техник тадбирлар ўтказиш ҳисобига хом-ашё материаллар сарфини белгиланган меъёрлардан камайтириш, сотиб олинадиган хом-ашё, материаллар ва бутловчи материалларни сотиб олиш жараёнини оптималлаштириш.

-технологик жараёнларни оптималлаштириш ҳисобига технологик йўқотишларни  мумкин қадар камайтириш; 

- энергия ресурслари иқтисод қиладиган технологияларни жалб қилиш, ишлаб чиқариш қувватларидан оқилона ва самарали фойдаланиш эвазига иссиқлик энергияси, сув, электр энергияси ва бутловчи материалларни тежаш;

- Ишлаб чиқаришда билвосита  харажатларни пасайтириш;

- Накладной харажатларни камайтириш ҳисобига;

Юқорида белгиланган тадбирларни 2018 йилда амалга ошириш ҳисобига корхонада  570,8  млн. сўмлик маблағни тежаш  мақсад қилиб қўйилди. 

8. Ишлаб чиқаришни ташкил этиш 
 «ANDIJONYOGMOY» акциядорлик жамияти Ўзбекистон Республикасининг акциядорлик жамиятлари тўғрисидаги қонун асосида фаолият кўрсатиб корпоратив бошқарув бўйича ўзининг ташкилий тузилмасига эга. 
Жамиятнинг олий бошқарув органи акциядорларнинг умумий йиғилиши: (Акциядорларнинг умумий йиғилиши йилига камида бир марта ўтказилиши шарт). Саноқ комиссияси ва тафтиш камиссияси.

Кузатув кенгаши Жамият фаолиятига умумий рахбарлик қилади, акциядорлар умумий йиғилишининг мутлоқ ваколатларига кирадиган вазифалар бундан мустасно. 
Жамият ижроия органи 7 кишидан иборат таркибда хар йили қайта сайланади.

Бош директор - ўз фаолияти доирасида Жамиятнинг кундалик фаолиятига рахбарлик қилади, ҳамда унинг самарали ва барқарор ишлашини таъминлайди.  

Ҳар бир ишлаб чиқариш цехи ва бўлимлари, хизмат кўрсатиш ва ёрдамчи хўжаликлар ўз йўналиши бўйича ташкилий тузилмага асосан фаолият олиб бормоқда.
9. Меҳнат ресурслари:
« ANDIJONYOGMOY »  акциядорлик жамиятида ҳар доим асосий эътибор меҳнат ресурсларидан тўғри ва оқилона фойдаланишга қаратилади.  Жамиятнинг ижроия органи кадр ва ишчиларга таяниб ишлайдилар ва имкон қадар ишчи-ходимларни моддий ва маънавий қўллаб қувватлашга ҳаракат қилади.

Жамиятда меҳнат ресурсларига эҳтиёж сезилмайди, чунки меҳнат бозорида ўзининг ўрнига эгалиги, жамият раҳбарияти томонидан ишчиларни меҳнатига ҳақ тўлаш ва ижтимоий ҳимоялаш тўғри йўлга қўйилган.
Жамиятнинг 2018 йилги бизнес-режасида жами ишловчилар касаначилар билан бирга штат жадвали буйича 741 кишига ва жами иш хақи фонди 63млн. сўм қилиб белгиланди ва корхонада шартнома асосида вақтинча  мавсумий ишловчилар билан ўртача 20 киши атрофида сақлашга ҳаракат қилинади.
Ишчилар  сони 742 кишини ташкил қилиб, уларга 7323,4 млн. сўм, инженер - техник ходимлар сони 259 кишини ташкил қилиб, уларга  2791,6 млн. сўм иш хақи фонди ажратиш режалаштирилди. Шу жумладан, бошқарув ходимлари 31 кишини ташкил килади ва уларга 529,0 млн. сўм иш хақи фонди ҳисоблаш кўзда тутилди.
2018 йилда иш хақи ўртача 115 фоиз атрофида ўсиши мумкин ва жамият бўйича жами ўртача ойлик иш хақи фонди 1294633 сўмни ташкил этади, Шундан, мухандис техник-ходимларнинг иш хақи фонди ўртача 1077838 сўмни ва ишчиларнинг ўртача иш хақи фонди 1511428 сўмни ташкил қилади.
Умуман 2018 йилда корхонада иш хақининг ўсиши асосан Респубилкамизда уртача иш хакини ошиш ва корхонамизда ишлаб чиқаришда маҳсулотларнинг таннархини арзонлаштириш, иш хақидан, ички резерв имкониятларидан иқтисод қилиш ва тежаш ҳисобига бўлади. Бунинг учун корхонадаги барча мавжуд иш жойларини ўрганиб чиқиш ва ишчиларни аттестациядан ўтказиш лозим.

Жамиятда 2018 йилда янги махсулот – омухта ем ишлаб чиқариш цехини ишга туширилиши ҳисобига янгидан 6 иш ўрни ташкил қилинади. Бундан ташқари ишловчиларга  иш шароитлари яратиб беришга, ёнғин ва техника хавфсизлигини таъминлаш мақсадида сут, махсус кийимлар ва химоя воситалари  билан таъминлаш учун маблағ ажратиш бизнес-режага киритилди.

10. Жамият томонидан олинган кредитлар:
«ANDIJONYOGMOY» АЖ.нинг ҳисоб рақами «Трастбанк» нинг Андижон бўлимида  очилган.

Жамият кредит маблағлари олиш ва ундан фойдаланиш бўйича белгиланган талабларга тўлиқ амал қилган ҳолда ўз эҳтиёжлари учун қисқа муддатли кредитлар олиб мақсадли фойдаланиб келмокда.  Шунингдек, кредит фоизлари хам ўз муддатларида қайтариб келмокда. 
2018 йилнинг 1 январ ҳолатига қисқа муддатли кредитлардан  3000 млн. сўм кредит қолдиги қолиши кутилаёнган бўлса, 2018 йил давомида яна 3000 млн. сўмлик қисқа муддатли кредит олинади. 
11. Молиявий иқтисодий маълумотлар.
Режалаштирилаётган ишлаб чиқариш.

« ANDIJONYOGMOY » А.Ж.нинг 2018 йилдаги ишлаб чиқариш стратегияси – ишлаб чиқаришга халқаро стандарт ИСО 9001-2009 сифат менежмент тизимини тадбиқ қилиб – истеьмолчиларнинг талаби асосида юқори сифатли маҳсулотлар билан таьминлаш, кадрларни тайёрлаб  жой-жойига қўйиш, ишлаб чиқариш қувватларидан тўларок фойдаланиш, ички резерв ва имкониятлардан самарали фойдаланиб, ишланадиган хом-ашё ва материалларни  тежаб ишлатиш сиёсатини олиб боришдан иборат.

Жамиятимиз 2018 хўжалик йилида хом-ашё таъминотини ва ишлаб чиқариш қувватини инобатга олиб, жами 46300 тонна хом-ашё кайта ишлаш шундан 46000 тонна пахта чигити хом- ашёсини қайта ва 300 тн кунгабокар донини буюртмачи талабига биноан даваль асосида кайта ишлашни режалаштирди. 

Ундан жами 8680 тонна рафинацияланмаган мой ишлаб чиқарилади, шундан 8578 тонна  рафинацияланмаган пахта  мойининг ишлаб чиқарилади.
Жами рафинацияланмаган  пахта мойидан 7707 тонна рафинацияланган мой олиниб, рафинацияланган  пахта мойининг чиқиши 88,8 фоизни ташкил қилади.

Бундан ташқари Бизнес- режада 2200 тонна 70 фоизли хўжалик совуни, 20608 тонна шрот, 5327 тонна  хидсизлантирилган мой, 5314 тонна ПЭТ идишларга қадоқланган мой, 14582 тонна шелуха, 683 тонна СЖК, 143 тонна гудрон, ва 487 тонна дистилланган хом ёг кислота маҳсулотлари ишлаб чиқариш режалаштирилди.

Натижада, 2018 йилда ҳаракатдаги нархларда 52,5 млрд. сўмлик товар маҳсулотлари ёки таққосланган нархларда жами 51,3 млрд. сўмлик товар маҳсулотлари ишлаб чикариш ва усиш суратини утган 2017 йилга нисбатан 106,1% етказиш режалаштирилди. Шунингдек  29,7 млрд. сўмлик халк истеьмол моллари (ққс ва акцизсиз) ишлаб чиқариш  режалаштирилди.

 Қувватлардан фойдаланиш. 
2018 йилги Бизнес - режа лойихасида ишлаб чиқариш қувватларидан фойдаланишни ошириб, хом-ашёни қайта ишлаш қувватидан 46,0 фоиз, ёғни рафинация қилиш цехи кувватидан 52,0 фоиз, хўжалик совуни ишлаб чиқариш цехи қувватидан 55,2 фоиз, ёғни қадоқлаш цехи қувватидан 68,0 фоиз, фойдаланиш режалаштирилди.  Корхонада 2018 йилги Бизнес-режа лойиҳасида ишлаб чиқариш қувватларидан тўла фойдаланилмаётганлигининг асосий сабаби лойиха қувватида кўрсатилган хом-ашёнинг йўқлигидир.

Ишлаб чиқарилган тайёр маҳсулотларнинг пулдаги харакати.

"Андижонёгмой"  А.Ж.нинг 2018 йилги Бизнес-режа лойихасида ишлаб чиқариш фаолиятини 1 январга бўлган 3,3 млрд. сўмлик тайёр маҳсулот қолдиқлари билан  бошлаш  кўзда тутилган. Шунингдек, чораклар кесимида ишлаб чиқариладиган, сотиладиган тайёр махсулотлар миқдори ва суммаси харакати режаси ишлаб чиқилган.  
Ишлаб чиқаришнинг иқтисодий кўрсаткичлари 
 Жамиятда 2018 йилда жами амалдаги нархда 52,5 млрд. сўмлик товар маҳсулоти ишлаб чиқариш режалаштирилди. Ишлаб чиқариладиган маҳсулотларнинг таннархи 43,7 млрд. сўмни ташкил этади. 
Махсулот сотиш.
«Андижонёгмой» акциядорлик жамияти томонидан ишлаб чиқарилган ўсимлик мойи ва шрот Республикамизнинг барча вилоятларига сотилади. Шунингдек, хўжалик совуни ҳам Республикамизнинг барча вилоятларига сотилади. Бу маҳсулотларнинг барчасига талаб жуда катта бўлиб аҳоли талабини тўлиқ қондиришга етишмаяпти. 

2018 йилги Бизнес-режа лойиҳаси бўйича корхонада ишлаб чиқарилган барча асосий  турдаги тайёр маҳсулотлар ўсимлик мойи, шрот, шелуха, хўжалик совуни, ёғ кислоталар, Ўзбекистон Республикасини товар хом-ашё  биржаси орқали сотилади.  

2018 йилда «Андижонёгмой» А.Ж.  Бизнес-режа бўйича акциз ва қўшимча қиймат солиғисиз 55,9 млрд. сўмлик улгуржи бахоларда ёки сотиш бахосида 73,0 млрд. сўмлик тайёр маҳсулотларни сотиш чораклар кесимида  режалаштирилди.
Жамият томонидан  2018 йил давомида  жами  6914 тонна ўсимлик мойи, шундан 1600 тонна пахта мойи, 5314 тонна  ПЭТ идишларга қадоқланган ўсимлик мойлари сотиш белгиланди.  Шунингдек, 2200 тонна хўжалик совуни, 20608 тонна пахта шроти, 14582 тонна шелуха,  143 тонна гудрон сотилиши режалаштирилди.  
Корхонада 2018 йилда тайёр маҳсулотларни сотиш дастурини бажариш учун савдо-сотиқ ва маркетинг бўлими ходимлари маҳсулот сотишда қўлга киритилган тажрибаларни ва бозор конъектурасини ўрганиб, ўтган йилларда маҳсулот сотиш бўйича эришилган ютуқларга асосланиб, истеъмолчиларни Республика бозорларини атрофлича ўрганишлари керак.     
Мехнатга хақ тўлаш.
Жамиятнинг 2018 йилги бизнес-режасида жами ишловчилар касаначилар билан бирга штат жадвали буйича 742 кишига ва жами иш хақи фонди 7323,4млн. сўм қилиб белгиланди ва корхонада шартнома асосида вақтинча  мавсумий ишловчилар билан ўртача 20 киши атрофида сақлашга ҳаракат қилинади.

Ишчилар  сони 742 кишини ташкил қилиб, уларга  7323,4 млн. сўм, инженер - техник ходимлар сони 294 кишини ташкил қилиб, уларга 2791,6 млн. сўм иш хақи фонди ажратиш режалаштирилди. Шу жумладан, маъмурий бошқарув ходимлари 35 кишини ташкил килади ва уларга 529 млн. сўм иш хақи хисобланади.

 Фойда ва зарар прогнози.

«Андижонёг-мой» А.Ж. 2018 йилги Бизнес-режа лойихасида ишлаб чиқарилаётган барча тайёр маҳсулотларнинг  турлари бўйича барча параметрлари, сотишдан тушадиган умумий пул тушуми, товар махсулотлари ва халк истеъмол товарларини  хажми пул хисобида, шунингдек натурада чоракларга тақсимланган ҳолда режалаштирилган.

Шунингдек, Бизнес-режада 2018 йилда давлат бюджетига мажбурий тўловлар, пул тушумининг ҳаракати ва ишлаб чиқарилган ҳар бир бирлик маҳсулотларга қилинаётган  хом-ашё ва материалларнинг сарфи турлари бўйича чоракларга тақсимланган ҳолда кўрсатилган.

Корхонада 2018 йилда сотиладиган тайёр махсулотларни сотишдан ялпи тушум 73,0 млрд. сўмни ташкил қилиб, шундан сотишдан  тўланадиган  қўшимча қиймат  ва акциз солиғи жами 17,0 млрд. сўмни ташкил қилади.     Сотишдан тушадиган соф тушум 55,9 млрд. сўмни ташкил қилади. 

Корхонада сотиладиган тайёр махсулотларни ишлаб чиқариш таннархи 43,7 млрд. сўмни ташкил қилади. 
Бизнес - режа бўйича давр харажатлари учун 9,9 млрд. сўм сарфлаш, шундан 0,9 млрд. сўм маъмурий харажатларга, 2,0 млрд. сўм сотиш харажатларига  ва 7,0 млрд. сўм бошқа операцион харажатларга  сарфлаш режалаштирилди. Асосий фаолиятнинг бошқа даромадлари 532 млн. сўмни ташкил қилиши белгиланди.  Бунинг натижасида 2018 йилда асосий ишлаб чиқаришдан 12,2 млрд. сўм ялпи фойда олиш режалаштирилди. 

Молиявий фаолиятнинг бошқа даромадлари 407,0 млн. сўм, банк кредити фоизлари бўйича 669,0 млн. сўм тўлаш, курс фарқи бўйича 150,0 млн. сўм бўлиб, жами молиявий харажатларга 819,2 млн. сўм сарфланиши  кутилмоқда. Натижада солиқ тўлагунгача фойда 2413,7 млн сўмни ташкил қилади. Фойда солиғи ва инфратузилма солиғи ҳисоблангандан сўнг корхонанинг соф фойдаси 2054,1 млн. сўмни ташкил қилади.

Корхонада асосий даромаднинг кўп қисми ишлаб чиқарилган маҳсулотлардан, яъни қадоқланган ёғ, хўжалик совуни, шелуха, шротларни  сотишдан олинади. 

2018 йилда давр харажатлари бўйича пул маблағларини имкон қадар тежаш  ва ортиқча харажатларни камайтиришга қаттиқ эътибор бериш лозим. 

12. Жамият фаолияти самарадорилигини бахолаш меъзонлари.
Узбекистон Республикаси Президентининг «Акциялорлик жамиятларида замонавий бошкарув усулларини жорий этиш чора-тадбирлари тугрисида»ги 2015 йил 24 апрелдаги ПФ -4720-сон Фармонини бажариш юзасидан Вазирлар Махкамаси «Давлат улуши булган акциядорлик жамиятлари ва бошка хужалик юритувчи субъектлар фаолияти самарадорлигини бахолаш мезонлари жорий этиш тугрисида» 2015 йил 28 июлда 207-сонли карор билан «Давлат улуши булган акциядорлик жамиятлари ва бошка хужалик юритувчи субъектлар фаолияти самарадорлигини бахолаш мезонлари тугрисида Низом» асосида жамиятнинг 2018 йил учун бизнес режа лойихаси курсаткичлари буйича самарадорликнинг мухим курсаткичлари (СМК)нинг прогноз (максадли) курсаткичлари хар бир давр учун алохида ишлаб чикилди.
13. Бизнес режа лойихасини тайёрлаш бўйича ишчи гурухи таркиби.
     Рахмонов А.А      -    Бош хисобчи

            Юлдашев М.Х.       -     Бозор ва талабни урганиш, стратегик  

                                                   режалаштириш бўлими  бошлиғи

   Мирзаева Г.          -     Етакчи иқтисодчи 

   Маткаримова Ш.  -     Мехнат ва иш хаки буйича иқтисодчи

  Холдаров Р.           -     Етакчи хисобчи































































